jkorsvik/nowiki_second_scrape_merged huggingface dataset:
Montenegrinsk 1. divisjon 2020–2021

Montenegrinsk 1. divisjon 2020–2021, er den 15. sesongen av den montenegrinske toppdivisjonen, siden etableringen i 2006. Sesongen begynte 15. august 2020 og blir avsluttet i mai 2021.


== Tabellen ==


== Klubbinfo ==


== Referanser ==
Den blå grotten (Malta)

Den blå grotten (Blue Grotto) ligger på den sørlige kysten av Malta, vest for Wied iz-Zurrieq, vendt mot den lille øde holmen Filfla. Stedet fikk navnet sitt fra en britisk soldat som mente at siden området ser ut som Grotta Azzurra på Capri, fortjener det samme navn, og faktisk er Blue Grotto ekvivalent for Grotta Azzurra på engelsk. Stedet er ekstremt populært, og tiltrekker seg rundt 100.000 turister per år, også for dykking. Stedet er også med i filmen Troy (2004) med Brad Pitt i hovedrollen. Plasseringen av denne fascinerende naturlige grotten kombinerer med sollys og den omkringliggende raden av huler gjenspeiler de fosforescerende fargene.


== Eksterne lenker ==
(en) Blue Grotto (Malta) – kategori av bilder, video eller lyd på Commons
Injury Severity Score

Injury Severity Score (ISS) er en metode for å gradere alvorligheten av fysiske skader.   ISS er basert på Abbreviated Injury Scale (AIS).   


== Abbreviated Injury Scale (AIS) ==
AIS er en metode for å gradere alvorligheten og dødeligheten som følge av skader. AIS graderer skadeomfang ut i fra hvor på kroppen skaden er, på en skala fra en til seks:

Mindre
Moderat
Alvorlig (Serious)
Meget alvorlig (Severe)
Kritisk
Maksimal (Ikke mulig å behandle)AIS deler kroppen inn i ni kroppsområder:

Hode
Ansikt
Nakke
Bryst (thorax)
Mage (Abdomen)
Ryggrad
Øvre ekstemiteter
Nedre ekstremiteter
Eksterne og andre


== ISS ==
ISS deler kroppen inn i 6 ulike områder: 

Hode og nakke
Ansikt
Bryst (thorax)
Indre organer i mage og bekken
Ekstremiteter (Armer og bein) med bekkenringen
Ytre skader (hud)
For å regne ut ISS tar man de tre høyeste skårene fra AIS og summerer kvadratene av dette (
  
    
      
        I
        S
        S
        =
        
          A
          
            2
          
        
        +
        
          B
          
            2
          
        
        +
        
          C
          
            2
          
        
      
    
    {\displaystyle ISS=A^{2}+B^{2}+C^{2}}
  ). Dette gir en skår mellom 3 og 75. Hvis et kroppsområde har en AIS skår på 6 vil ISS automatisk bli 75 da det foreligger en skade som ikke er mulig å overleve.  


== Referanser ==


== Eksterne lenker ==
Online kalkulator ISS skåre
Bortvisning

Bortvisning har flere betydninger:

Bortvisning (skole)
Bortvisning (utlendingsrett)
Bortvisning (skole)

Bortvisning er et virkemiddel hjemlet i opplæringslova som innebærer at en elev som har vist dårlig oppførsel, eller som i alvorlig grad har forsømt sine plikter, utelukkes fra undervisningen. En bortvist elev får ikke være til stede i undervisningsrommet eller på skolen.
I barneskolen kan elever bortvises for enkelttimer eller for resten av dagen. I ungdomsskolen kan elever bortvises for inntil tre dager. I den videregående skolen kan elever bortvises for inntil fem dager eller, i kvalifisert alvorlige tilfeller, fra resten av kurset.Avgjørelsen om bortvisning tas av rektor etter samråd med elevens lærere.


== Se også ==
Relegasjon


== Referanser ==


== Kilder ==
(no) Bortvisning (skole) i Store norske leksikon
Hamdi Benani

Hamdi Benani (arabisk: حمدي بناني‎; født 1. januar 1943 i Annaba i Fransk Algerie, død 21. september 2020 samme sted) var en algerisk sanger og musiker.Han slo igjennom som tyveåring med sangen Ya Bahi El Djamel (norsk: Å, Jamal) i 1963, og dette ledet til at en livslang karriere som sanger og fiolinist. Han var nevø av M'hamed El Kourd, som var en av de fremste utøverne av musikksjangeren malouf, og takket være Hamdi Benani fikk denne sjangeren en vitamininnsprøytning. Han spilte inn sangene Mahbounati og Adala Ya Adala på plate, og begge sangene ga ham suksess. Han fikk ry som en musiker på nivå med de malouf-mestrene som hadde vært hans egne læremestre, deriblant Hassen El Annabi, Mohamed Tahar Fergani og Abdelmoumène Bentobal.
Han ga ut en rekke plater, og fikk tilnavnet «l'ange blanc» (den hvite engel) fordi han alltid hadde sin hvite fiolin med seg og opptrådte i hvit dress.Dagens algeriske og nordafrikanske kulturelle og musikalske landskap kan ikke forstås uten at man ser hen til Hamdi Benanis rolle i dette landskapet. Han revolusjonerte malouf-sjangeren blant annet ved å tilføre den impulser fra andre musikalske sjangre. Man kan også si at han demokratiserte sjangeren ved å introdusere moderne instrumenter i sine tolkninger, og synge tekster med tematikk fra sin egen samtid.


== Referanser ==


== Eksterne lenker ==
(en) Hamdi Benani på Discogs 
(en) Hamdi Benani på MusicBrainz 
(en) Hamdi Benani på Last.fm 
(en) Hamdi Benani på AllMusic
James Codrington

James Edward Codrington Forsyth (født 1. juni 1929 i Watford i Storbritannia, død 29. april 2020 i Danderyd i Sverige) var en britisk-svensk arkitekt.
Codrington, som var sønn av commodore Hugh Codrington Forsyth og Kathleen Warren, studerte ved Northern Polytechnic Institute  i London 1946–1947 og 1949–1953, Portsmouth School of Architecture 1953–1954, og ble medlem i Royal Institute of British Architects​ i 1955.
Han ble ansatt av London County Council i 1954, hos arkitektene Lennart Uhlin og Lars Malm i Stockholm i 1956, hos arkitekt Ralph Erskine i Drottningholm i 1957 samt hos arkitektene Åke Ahlström og Kell Åström i Stockholm fra 1961. Han var Sverigekorrespondent for arkitekturtidskriftene Interbuild London og (sammwn med professor Olle Wåhlström) Architektoniki Aten.Han drev senere egen arkitektvirksomhet i ArkiNova Arkitekter AB og Transark. Han tegnet blant annet Södertälje sjukhus (1966, sammen med Kuldar Parik og Åke Ahlström) og Stenby-Löppinge, stadsplanetevling i Eskilstuna (1966, sammen med Kuldar Parik og Åke Ahlström).Codrington døde av covid-19.


== Referanser ==
Relegasjon

Relegasjon er en akademisk disiplinærstraff som kan iverksettes overfor en student ved et universitet eller en høyskole som gjentatte ganger opptrer grovt forstyrrende for medstudenters arbeid eller for virksomheten ved institusjonen. Relegasjon har utelukkende et pønalt formål, og har klare likhetstrekk med rettighetstap.I Norge er relegasjon (utestengning) hjemlet i universitets- og høyskoleloven §§ 4-8 flg.Som en del av det norske landssvikoppgjøret ble studenter relegert for å ha vært medlem av Nasjonal Samling og Rikshirden.


== Se også ==
Bortvisning (skole)


== Referanser ==


== Kilder ==
(no) Relegasjon i Store norske leksikon
1. divisjon volleyball for menn 2016/17

1. divisjon volleyball for menn 2016–17 var det nest øverste nivået i volleyball i Norge for herrer sesongen 2016-17.


== Seriespillet ==


=== Avdeling 1 ===


=== Avdeling 2 ===


== Ranking ==


== Eksterne lenker ==
Resultater, avdeling 1 - profixio.com
Resultater, avdeling 2 - profixio.com
Fullstendig rangeringstabell for 1. divisjon - profixio.com
Love You Less

«Love You Less» er en sang som ble spilt inn og gitt ut på singel med Marcus & Martinus i 2020.
Vakha Agajev

Vakha Abujevitsj Agajev (russisk: Ваха Абуевич Агаев; født 15. mars 1953 i Kyzyl-Orda i Den kasakhiske sosialistiske sovjetrepublikk i Sovjetunionen, død 23. september 2020 i Moskva) var en russisk politiker og medlem av Statsdumaen som representant for regionen Krasnojarsk fra 2011 til sin død. Han var medlem av Den russiske føderasjons kommunistparti.Agajev døde 23. september 2020 i Moskva av covid-19 i en alder av 67 år.


== Referanser ==
Joaquín Carbonell

Joaquín Carbonell Martí (født 12. august 1947 i Alloza i Spania, død 12. september 2020 i Zaragoza i Spania) var en argentinsk singer-songwriter og dikter.
Hans karriere begynte i 1976. Han skrev faste spalter om tradisjonell argentinsk musikk i El Periódico de Aragón. Han var kjent for sine opptredender med Jose Antonio Labordeta. Hans siste konsert var i 2014.
Carbonell døde 12. sptember 2020 i Zaragoza i Spania av COVID-19 i en alder av 73 år.


== Referanser ==


== Eksterne lenker ==
(es) Offisielt nettsted 
(en) Joaquín Carbonell – kategori av bilder, video eller lyd på Commons 
(en) Joaquín Carbonell på Internet Movie Database 
(en) Joaquín Carbonell på Apple Music 
(en) Joaquín Carbonell på Discogs 
(en) Joaquín Carbonell på MusicBrainz 
(en) Joaquín Carbonell på Spotify
Ruben Gado

Ruben Gado (født 13. desember 1993 i Saint-Denis på Réunion) er en fransk friidrettsutøver som representerer klubben Clermont Athlétisme Auvergne. Han ble fransk mester i tikamp i 2018.


== Idrettskarrière ==


=== 2011 - 2012 ===
Gado deltok i Afrikamesterskapet i mangekamp 2011, og kom der på sjetteplass i tikamp. Han vant sjukamp i U20-klassen under Fransk mesterskap i mangekamp og kappgang innendørs 2012, med 5473 poeng. Han deltok i Junior-VM i friidrett 2012, og kom der på sjuendeplass i tikamp.


=== 2013 - 2014 ===
Han deltok i sjukamp under Fransk mesterskap i friidrett innendørs 2013, men fullførte ikke konkurransen. Under Fransk mesterskap i friidrett 2013 kom han på sjetteplass i tikamp. I januar 2014 satte han personlig rekord i sjukamp innendørs under British Athletics Combined Events Match i Sheffield, med 5504 poeng, og kom med det på tredjeplass. Han deltok i Fransk mesterskap i friidrett 2014, og kom der på sjetteplass i tikamp.


=== 2015 - 2016 ===
Gado deltok i en U23-landskamp i mangekamp mellom Frankrike, Spania og Storbritannia i januar 2015, og kom der på tredjeplass. Han kom på fjerdeplass i sjukamp under Fransk mesterskap i friidrett innendørs 2014, og han vant tikamp under Fransk U23-mesterskap i mangekamp 2015. Han ble tatt ut til å delta i U23-EM i friidrett 2015, men fullførte ikke tikampen der. Han vant tikamp under Indian Ocean Games på Réunion i august, og kom på niendeplass under Décastar 2015. Under Fransk mesterskap i friidrett innendørs 2015 fikk han sølv i sjukamp, bak Jérémy Lelièvre, og han kom på fjerdeplass i tikamp under Fransk mesterskap i friidrett 2015 utendørs. Under Décastar 2016 kom han på ellevteplass.


=== 2017 - 2018 ===
I februar 2017 deltok han i Fransk mesterskap i friidrett innendørs 2017, og kom der på femteplass i sjukamp. Frankrike deltok i Superligaen under Lag-EM i friidrett 2017, og Gado kom der på niendeplass i tikamp. I juli fikk han bronse i tikamp under Fransk mesterskap i friidrett 2017. Under Jeux de la Francophonie 2017 fikk han sølv i tikamp.Han vant tikampen under en landskamp i mangekamp mellom Frankrike, Spania, Storbritannia, Tsjekkia og Polen i januar 2018, og scoret der over 6000 poeng i sjukamp, da han fikk 6014 poeng. Han deltok i VM i friidrett innendørs 2018, og kom der på sjuendeplass i sjukamp. Den 7. juli vant han tikamp under Fransk mesterskap i friidrett 2018, med en poengsum på 8126 poeng, som var ny personlig rekord. Han kom på 17.-plass i tikamp under EM i friidrett 2018, og han kom på kom på femteplass i Décastar 2018.


=== 2019 - 2020 ===
Under Fransk mesterskap i mangekamp 2020 fikk han sølv i tikamp, med 7738 poeng, bak Axel Hubert.


== Referanser ==


== Eksterne lenker ==
(en) Ruben Gado – World Athletics 
(fr) Ruben Gado – Fédération française d athlétisme 
(en) Ruben Gado – TheSports.org
Loppeurt

Loppeurt (Pulicaria vulgaris) er en ettårig, duftende urt i kurvplantefamilien.
Den blir 10–30 cm høy. Stengelen er ofte forgreinet nederst og er spredt håret lenger oppe. Bladene er 1–3 cm lange og 0,2–0,8 cm brede. De grunnstilte bladene har en kort stilk, mens bladene lenger oppe er sittende. Blomstringstida er i august–september. Blomsterkurvene er blekt skittengule og 1 cm i diameter, og kurvskaftet er ca. 1 cm langt. Randkronene er opptil 5 mm lange og opprette.
Loppeurt vokser på fuktig, åpen, nitrogenrik jord ved dammer, elvebredder og gjødsellager. Den er utbredt i Sør- og Mellom-Europa, Nord-Afrika og Vest- og Sentral-Asia. Den naturlige utbredelsen strekker seg nordover til Danmark og Sør-Sverige, men her er den omtrent utdødd på grunn av at voksestedene er forsvunnet. Planten er aldri funnet i Norge.


== Litteratur ==
B. Mossberg og L. Stenberg (2016). Gyldendals store nordiske flora. Gyldendal. s. 602. ISBN 978-82-05-42485-2. 
«Loppört». Den virtuella floran. Besøkt 24. september 2020. 
«Pulicaria vulgaris». Flora of China. Besøkt 24. september 2020. 
W. Greuter (2006). «Pulicaria vulgaris». Compositae (pro parte majore).  – In: Euro+Med Plantbase - the information resource for Euro-Mediterranean plant diversity. Besøkt 24. september 2020. 


== Eksterne lenker ==
(en) loppeurt – oversikt og omtale av artene i WORMS-databasen 
(en) loppeurt i Global Biodiversity Information Facility 
(no) loppeurt hos Artsdatabanken 
(sv) loppeurt hos Dyntaxa 
(en) loppeurt hos NCBI 
(en) loppeurt hos The International Plant Names Index 
(en) loppeurt hos Tropicos 
(en) Kategori:Pulicaria vulgaris – bilder, video eller lyd på Wikimedia Commons 
(en) Pulicaria vulgaris – galleri av bilder, video eller lyd på Wikimedia Commons 
Pulicaria vulgaris – detaljert informasjon på Wikispecies
Strandloppeurt

Strandloppeurt (Pulicaria dysenterica) er en flerårig, duftende urt i kurvplantefamilien.
Den blir 40–60 cm høy og har korte utløpere. Stengelen er opprett, filthåret og forgreinet øverst. Bladene er sittende, myke, tannete eller helrandede, 1,7–6 cm lange og 0,7–2,3 cm brede. De grunnstilte bladene er smalest ved grunnen og er visnet når blomstringen starter. Stengelbladene er bredest ved den hjerteformede grunnen. Alle blad er grønne på oversiden og har grå dunhår under.Blomstringstida er i august–september, og i middelhavsområdet kan den blomstre helt til november. Hver plante har som regel 3–15 blomsterkurver som er gyllengule og 1,5–3,5 cm i diameter. Kurvskaftet er ca. 2 cm langt. Randkronene er 7–8 mm lange og utstående, og skivekronene er 3,5–4.5 mm lange.Strandloppeurt vokser på fuktig, næringsrik jord. Den er utbredt i Sør- og Mellom-Europa, Nord-Afrika og Vest- og Sør-Asia. Den naturlige utbredelsen strekker seg nordover til Danmark.I Norge er strandloppeurt kjent fra tre–fire funn som gjort for mer enn 100 år siden. Alle disse funnene ble trolig gjort på ballastjord. Det ble også gjort et mulig funn i Trysil i 2019.Planten inneholder blant annet flavonoider, acetylener og eteriske oljer. Den er blitt brukt til å behandle diaré og dysenteri, og som insektmiddel.


== Referanser ==


== Eksterne lenker ==
(en) strandloppeurt i Encyclopedia of Life 
(en) strandloppeurt i Global Biodiversity Information Facility 
(no) strandloppeurt hos Artsdatabanken 
(sv) strandloppeurt hos Dyntaxa 
(en) strandloppeurt hos ITIS 
(en) strandloppeurt hos NCBI 
(en) strandloppeurt hos The International Plant Names Index 
(en) strandloppeurt hos Tropicos 
(en) Kategori:Pulicaria dysenterica – bilder, video eller lyd på Wikimedia Commons 
(en) Pulicaria dysenterica – galleri av bilder, video eller lyd på Wikimedia Commons 
Pulicaria dysenterica – detaljert informasjon på Wikispecies
Dalgård skole

Dalgård skole og ressurssenter er en utdanningsinstitusjon på Byåsen i Trondheim kommune. Institusjonen har to enheter: en nærskole og et senter som tar imot elever på grunnskoletrinnet med store og sammensatte hjelpebehov som ikke kan ivaretas på en adekvat måte i den ordinære grunnskolen.


== Referanser ==
VM i landeveissykling 2020 – Kvinnenes temporitt

VM i landeveissykling 2020 – Kvinnenes temporitt ble arrangert 24. september 2020 med start og målgang på Autodromo Enzo e Dino Ferrari i Imola.
Rittet ble vunnet av nederlandske Anna van der Breggen, 15 sekunder foran sølvvinner Marlen Reusser fra Sveits og 31 sekunder foran bronsevinner Ellen van Dijk fra Nederland. Favoritten Chloé Dygert Owen fra USA kræsjet stygt og måtte bryte rittet.


== Resultater ==


== Referanser ==


== Eksterne lenker ==
(en) VM i landeveissykling 2020 – Kvinnenes temporitt - ProCyclingStats
VM i landeveissykling 2020 – Mennenes temporitt

VM i landeveissykling 2020 – Mennenes temporitt blir arrangert 25. september 2020 med start og målgang på Autodromo Enzo e Dino Ferrari i Imola.
Filippo Ganna vant.


== Resultater ==


== Referanser ==


== Eksterne lenker ==
(en) VM i landeveissykling 2020 – Mennenes temporitt - ProCyclingStats
Kristian Tandberg

Johan Kristian Tandberg (født 22. juni 1875 i Smøla, død 17. mars 1911) var en norsk fjellklatrer, skipionér, boktrykker og sportsskribent. Han var en av de aller første fjellklatrerne i Norge med en rekke førstebestigninger, og deltok på en rekke ekspedisjoner med de mest kjente daværende norske og britiske fjellklatrerne. Han var også blant pionérene innen norsk skisport. Boken Kristian Tandberg 1875–1911 utkom året etter hans død, med tekster som fremhevet hans betydning for norsk friluftsliv. William Cecil Slingsby skrev om Tandberg at «i enhver sport han tok del var han den dyktigste».Han var medeier i Grøndahl & Søn, et av Norges ledende boktrykkerier på den tiden.
Kristian Tandberg var bror av genealogen Elisa Tandberg. Han var far til Helen Tandberg, gift med Severin Løvenskiold (f. 1908).


== Referanser ==


== Eksterne lenker ==
(en) Kristian Tandberg – kategori av bilder, video eller lyd på Commons
Elisa Ulvig

Elisa Margrethe Ulvig (født 25. juli 1868 i Hyllestad, død 26. januar 1945 i Oslo) var en norsk lærer, forfatter, oversetter og redaktør.


== Liv og virke ==
Elisa Ulvig bosatte seg i Oslo. Der ble hun lærer ved Vahl skole og Lakkegata skole (1900–1928).
Hun engasjerte seg i Dyrebeskyttelsen, og var i perioden 1934–1937 redaktør for medlemsbladet Dyrenes beskytter, utgitt av Norsk kvinneforening til dyrenes beskyttelse.
Hun utga de skjønnlitterære bøkene Utenom alfarvei (1917) der handlingen er lagt til Hyllestad, hvor hun vokste opp og En familiekrønike (1918), som foregår i Bergen. I 1920 utga hun sammen med Pål Kleppen læreboken Diktater og gjenfortellinger uten valgfrie former. Samme år kom Til stevne i Blaafjeld som et særtrykk av Stavanger Turistforenings aarbok. Hun skrev også flere artikler i tidsskriftene Samtiden og Urd.
Hun virket også som oversetter, og sto blant annet for de norske utgavene av Sajo og beverungene av Grå Ugle (Grey Owl) (1936) og Carcajou : villmarkens hersker – en fortelling fra Canada av Rutherford G. Montgomery (1936). Hun var også kjent som en dyktig foredragsholder, og berettet ofte fra sine mange reiser til fjerntliggende land.


== Familie ==
Elisa Ulvig var datter av kirkesanger og lærer Ole Sørensen Ulvig og Dorothea Sofie Krohn Wiese (av slekten Wiese). Hun forble ugift.


== Bibliografi ==
1917: Utenom alfarvei, Steenske forlag, Kristiania
1918: En familiekrønike, Steenske forlag, Kristiania
1920: Diktater og gjenfortellinger uten valgfrie former, sammen med Pål Kleppen, Cappelen forlag, Kristiania
1920: Til stevne i Blaafjeld, særtrykk av Stavanger Turistforenings aarbok


== Stipender og legater ==
1919–1920: Schæffers legat


== Referanser ==


== Kilder ==
Dette skrev kvinner. Oslo: Skolen. 1984. s. 225. ISBN 8257900109.
Metazuphium

Metazuphium er en slekt av billene i delgruppen (underfamilien) Dryptinae i familiegruppen løpebiller.


== Utbredelse ==
Arten lever på Sri Lanka.


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Dryptinae Bonelli, 1810
stamme Zuphiini Bonelli, 1810
delgruppe Zuphiina Bonelli, 1810
slekt Metazuphium Mateu, 1992
Metazuphium spinangulus Mateu, 1992


== Eksterne lenker ==
(en) Metazuphium i Encyclopedia of Life 
(en) Metazuphium i Global Biodiversity Information Facility 
Metazuphium – detaljert informasjon på Wikispecies
17. serierunde i Eliteserien 2020

17. serierunde i Eliteserien 2020 startet med Molde – Start onsdag 5. august, hoveddelen av kampene ble spilt søndag 13. september og avsluttet med Vålerenga – Brann.


== Kampfakta ==


== Referanser ==
Homalomorpha

Homalomorpha  er en slekt av løpebiller.


== Utseende ==
En middelsstor (ca. 10 millimeter), avlang, blank, mørkt rødbrun løpebille. Hodet er stort og bredt, rundet, med kraftige, fremstrakte kjever (mandibler) og middelsstore, rundet utstående fasettøyne. Antennene er ganske korte, bare litt lenger enn hodets bredde. Pronotum er rundet trapesformet (bredest foran), noe bredere enn langt, med en skarp midtfure. Dekkvingene er jevnbrede, med fine punkstriper, beina forholdsvis korte.


== Levevis ==


== Utbredelse ==
Slekten er utbredt i den neotropiske økosonen (Venezuela, Fransk Guyana, Peru).


== Systematisk inndeling ==

Ordenen biller, Coleoptera Linnaeus, 1758
Underordenen Adephaga Schellenberg, 1806
Overfamilien løpebiller og vannkalver, Caraboidea Latreille, 1802
Familien løpebiller, Carabidae Latreille, 1802
Underfamilien Pterostichinae Bonelli, 1810
stamme Catapieseini Bates, 1882
slekten Homalomorpha Brullé, 1835
Homalomorpha castanea Brullé, 1835


== Eksterne lenker ==
Entomofauna Guyane - Homalomorpha castanea [1]
(en) Homalomorpha i Global Biodiversity Information Facility 
Homalomorpha – detaljert informasjon på Wikispecies
18. serierunde i Eliteserien 2020

18. serierunde i Eliteserien 2020 startet med Vålerenga – Molde lørdag 19. september, hoveddelen av kampene ble spilt søndag 20. september og avsluttet med Odd – Stabæk.


== Kampfakta ==


== Referanser ==
19. serierunde i Eliteserien 2020

19. serierunde i Eliteserien 2020 startet med Molde – Sandefjord lørdag 26. september, hoveddelen av kampene ble spilt søndag 27. september og avsluttet med Bodø/Glimt – Brann.


== Kampfakta ==


== Referanser ==
Marnardal Idrettslag

Marnardal Idrettslag (stiftet 5. desember 1966) er et idrettslag fra Marnardal i Agder, som driver med fotball, friidrett, håndball, orientering og skiidrett.


== Fotball ==
Klubbens A-lag i fotball for menn spilte 2019-sesongen i 5. divisjon.


=== Tabell ===


== Kjente utøvere ==
Vegar Landaas, fotball
Martin Ramsland, fotball
Ingrid Ukkelberg, friidrett


== Eksterne lenker ==
Offisielt nettsted
Spruille Braden

Spruille Braden (født 13. mars 1894 i Elkhorn i Jefferson County i Montana i USA, død 10. januar 1978 i Los Angeles i California) var en amerikansk finansmann og diplomat.
Braden var en av USAs fremste eksperter på søramerikanske spørsmål, og spilte fra 1933 en ledende rolle som USAs delegat ved fredskongresser og panamerikanske konferanser i Latin-Amerika. Han var ambassadør i Colombia 1939–1942, på Cuba 1942–1945, ble i 1945 USAs ambassadør i Buenos Aires, og var fra 1946 viseutenriksminister. På denne post envakte Braden stor oppmerksomhet ved å umiddelbart før presidentvalget i Argentina la publisere en «blå bok» der det ble fremsatt alvorlige anklager mot Juan Perón, en av hovedkandidatene i valget. Dette anses å ha bidratt til Peróns valgseier.


== Referanser ==


== Kilder ==
Svensk uppslagsbok, andra upplagan 1947
Greipstad Idrettslag

Greipstad Idrettslag (stiftet i 1916) er et idrettslag fra Greipstad i Agder, som driver med barneidrett, fotball og håndball.


== Fotball ==
Klubbens A-lag i fotball for menn spilte 2019-sesongen i 5. divisjon.


=== Tabell ===


== Eksterne lenker ==
Offisielt nettsted
Fortunen

Fortunen er en gate i Bergen sentrum. Den går fra Strandkaien til Markeveien, og ligger mellom Jon Smørs gate og Christian Michelsens gate.Gaten ble nyregulert etter Bergensbrannen 1916, og fikk navnet Fortunen i 1917. Før dette var Fortunen navnet på en gate som gikk fra Smørsallmenningen til Store Markevei, og var da oppkalt etter vertshuset Fortuna, som lå i Fortunen 11. Denne bygningen var folkeskole fra 1851 til 1916.


== Referanser ==


== Eksterne lenker ==
Fortunen hos Bergen Byarkiv